**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՄԵՂՐԻ ՀԱՄԱՅՆՔԻ ԱՎԱԳԱՆՈՒ 2022 ԹՎԱԿԱՆԻ ՓԵՏՐՎԱՐԻ 24-Ի N 14-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՄԵՂՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

Հիմք ընդունելով ՀՀ կառավարության 2022 թվականի հուլիսի 21-ի N 1108-Ն որոշումը, 1146 «Հանրակրթություն» ծրագրի «12013. Սոցիալական որոշ խմբերի 1.5-5 տարեկան երեխաների նախադպրոցական կրթության ապահովում» միջոցառման ծրագրի իրականացման նպատակով ՀՀ Սյունիքի մարզպետարանի և Մեղրիի համայնքապետարանի միջև 17.11.2022թ. կնքվել է «**Պայմանագիր ՍՄ-ԴՄ-82 պետության կողմից դրամաշնորհի ձևով տրամադրվող ֆինանսական աջակցության գումարների օգտագործման մասին**» , պայմանագրով մարզպետարանը պարտավորվում է ծրագրի իրականացման նպատակով համայնքին հատկացնել՝ 284 282 (երկու հարյուր ութսունչորս հազար երկու հարյուր ութսուներկու) ՀՀ դրամ գումար (ներառյալ ԱԱՀ), սոցիալական որոշ խմբերի 1.5-5 տարեկան 2 (երկու) երեխաների նախադպրոցական կրթության ապահովման համար, իսկ համայնքը պարտավորվում է ծրագիրն իրականացնել որոշմամբ և պայմանագրով սահմանված կարգով:

Համաձայն 26 օգոստոսի 2021թ. ՀՀ Սյունիքի մարզի Մեղրի համայնքի և «Լիճքվազ» ՓԲԸ միջև կնքված սոցիալ-տնտեսական համագործակցության մասին համաձայնագրի Համայնքին 25 000 000 (քսանհինգ միլիոն) ՀՀ դրամ ընդհանուր ծավալով ցուցաբերած նյութական օգնությունից մնացած 4 348 408 (չորս միլիոն երեք հարյուր քառասունութ հազար չորս հարյուր ութ) ՀՀ դրամից 600 000(վեց հարյուր հազար) ՀՀ դրամը փոխանցվելու է Մեղրիի համայնքապետարանի կապիտալ դրամաշնորհներ 900305081425 եկամտային հաշվեհամարին՝ Մեղրի համայնքում մշտադալար եղևնու գնման համար։

Արդյունքում Մեղրի համայնքի ավագանու 2022թ. փետրվարի 24-ի N 14-Ն որոշման մեջ կատարվում է հետևյալ փոփոխություններ և լրացումները.

|  |  |  |  |
| --- | --- | --- | --- |
| ***Ծախսատեսակ*** | ***Տարվա հաստատված պլանը (դրամ)*** | ***Ավելացում*** | ***Տարվա ճշտված պլանը (դրամ)*** |
| *ՄԵՂՐԻԻ ՀԱՄԱՅՆՔԱՊԵՏԱՐԱՆ Նախադպրոցական կրթություն(900302120028)*  *4637-* *Ընթացիկ դրամաշնորհներ պետական և համայնքների ոչ առևտրային կազմակերպություններին* | *0* | *284 282* | *284 282* |
| *ՄԵՂՐԻԻ ՀԱՄԱՅՆՔԱՊԵՏԱՐԱՆ Կանաչապատում (9003020000147)*  *5131- Աճեցվող ակտիվներ* | *0* | *600 000* | *600 000* |
| ***Եկամտատեսակ*** | ***Տարվա հաստատված պլանը (դրամ)*** | ***Ավելացում*** | ***Տարվա ճշտված պլանը (դրամ)*** |
| *ՊԱՇՏՈՆԱԿԱՆ ԴՐԱՄԱՇՆՈՐՀՆԵՐ (900305000805)*  *բ) Պետական բյուջեից տրամադրվող այլ դոտացիաներ* | *0* | *284 282* | *284 282* |
| *ԿԱՊԻՏԱԼ ՈՉ ՊԱՇՏՈՆԱԿԱՆ ԴՐԱՄԱՇՆՈՐՀՆԵՐ (900305081045)*  *Կապիտալ դրամաշնորհներ* | *8 403 239* | *600 000* | *9 003 239* |

**ՀԱՄԱՅՆՔԻ ՂԵԿԱՎԱՐ՝ Բ. ԶԱՔԱՐՅԱՆ**